open-index/open-wikipedia-markdown huggingface dataset:
Ukrainan kansallinen lastenkirjasto

**Ukrainan kansallinen lastenkirjasto** (, lyhennys , kirjaimellisesti *Ukrainan kansalliskirjasto lapsille*) on lasten tarpeita varten vuonna 1967 perustettu kansalliskirjasto Ukrainan pääkaupungissa Kiovassa. Se on Ukrainan suurin lastenkirjasto ja sai kansalliskirjaston aseman vuonna 2003. Kirjasto palvelee lapsia ja toimii kansallisena lastenkirjallisuuden kirjasäilönä sekä tieteellisen tiedon ja tuen keskuksena yli 1&nbsp;300 lastenkirjastolle, lähes 22&nbsp;000 koululle ja lähes 18&nbsp;000 paikalliskirjastolle. 

Kansallisen lastenkirjaston päärakennuksen suunnittelivat ukrainalaiset arkkitehdit Myh’ailo Budylovskyi () ja I. A. Tseitlina (). Rakennuksen julkisivun, edustan ja sisustuksen suunnitteluun osallistui useita taiteilijoita. Kirjasto muutti näihin tiloihin vuonna 1978. Rakennus sijaitsee Kiovan Ševtšenkon piirin länsiosassa, noin 700 metriä Syretsin metroasemalta lounaaseen.

Kirjaston kokoelmat käsittävät yli 525&nbsp;000 kirjaa, aikakausijulkaisua tai audiovisuaalista media-aineistoa (2022). Kirjastossa käy yli 20&nbsp;000 kävijää vuosittain. Kirjastolla on kattava ja arvokas 1800-luvulta olevien teosten kokoelma. Ukrainalaisen kirjallisuuden lisäksi kokoelmiin kuuluu yli 15&nbsp;000 muunkielistä kirjaa.

## Lähteet

## Aiheesta muualla
* The most interesting libraries in Kyiv worth visiting  (visitukraine.today)
Saint-Calixten luostari

**Saint-Calixten luostari** () sijaitsi Cysoingin kunnassa Nordin departementissa Hauts-de-Francen alueella Ranskassa. Luostari on nykyään tuhoutunut.

Luostarin perustivat 800-luvulla Eberhard Friulilainen ja hänen vaimonsa Gisela. Gisela oli frankkien kuningas Ludvig Hurskaan tytär, ja hän toi myötäjäisinä 8&nbsp;000 hehtaarin tilan Cysoingista, jonne he perustivat luostarin. Vuonna 854 luostariin tuotiin Italiasta entisen orjan, josta oli tullut paavi noin vuonna 217, Calixtus I:n pyhäinjäännökset.

Lähistöllä vuonna 1214 käydyn Bouvinesin taistelun uhreja hoidettiin Saint-Calixten luostarissa. Ranskan kuningas Filip II kävi tuolloin luostarin kappelissa kiittämään Jumalaa voittoisasta taistelusta. Vuonna 1774 Ranskan kuningas Ludvig XV toi sotajoukkonsa Flanderiin Itävallan perimyssotaan, ja 14. päivänä toukokuuta hän päätti perustaa päämajansa luostariin. Tämän kunniaksi luostarin alueelle rakennettiin obeliski *Pyramide de Fontenoy*. Ranskan suuren vallankumouksen aikana 17. elokuuta 1792 luostari tyhjennettiin kirjoista, huonekaluista ja maalauksista. Lokakuussa 1793 ranskalaiset sytyttivät rakennuksen tuleen tuhoten sen.

## Lähteet

## Aiheesta muualla
Førre

**Førre** (virallisesti **Førresfjorden**) on taajama Tysværin kunnassa Rogalandin läänissä Norjassa. Taajaman pinta-ala on 2,6 neliökilometriä ja asukasluku 3&nbsp;973 vuonna 2023.

## Kuvia

Førre kirke.jpg|Førren kirkko

## Lähteet

## Aiheesta muualla
Aksdal

**Aksdal** on taajama Tysværin kunnassa Rogalandin läänissä Norjassa ja kuntansa hallinnollinen keskus. Taajaman pinta-ala on 0,4 neliökilometriä ja asukasluku 740 vuonna 2023.

## Kuvia

Aksdal kirke.jpg|Aksdalin kirkko


## Lähteet

## Aiheesta muualla
Robert de Cotte

**Robert de Cotte** (1656–1735) oli ranskalainen régence-tyylin kyvykkäin ja tuotteliain arkkitehti. Hän oli lankonsa J. H. Mansartin oppilas ja aluksi hänen töidensä valvoja. Hän oli vuodesta 1699 rakennusakatemian johtaja ja  Mansartin jälkeen vuodesta 1708 kuninkaallisten rakennusten intendentti

Cotten suunnittelutöitä ovat muun muassa Versaillesin linnan kappelin päättäminen, Trianonin kaunis pylväskäytävä, Notre-Dame-kirkon suuri alttarikoristus, Saint Denis’n benediktiinien rakennus (myöhemmin kunnialegioonan kasvatuslaitos), L’hötel Vrillière (myöhemmin Banque de France) ja sen  *gallérie doréen* uusiminen; Lyonin Place Bellecourin (uusittu vallankumouksen aikana) aukio ja sen molempia päitä koristavat rakennukset sekä lukuisat aatelispalatsit Pariisissa ja sen ympäristössä. Lisäksi hän suunnitteli rakennuksia Verduniin, Metziin ja Bordeaux’hon. Pariisin Saint Roch -kirkon fasadi valmistui vasta 1736, hänen kuoltuaan. Hänen vaikutuksensa ulottui Saksaankin, missä hänen töitään ovat Bonnin linna, Poppelsdorffin linna sen lähellä, Strassburgin ruhtinaspiispan palatsi (1728–1741, myöhemmin Strasbourgin yliopiston kirjasto). Kokoelma Cotten jälkeenjääneitä huonekalu- ja muita piirustuksia on Pariisissa Kansalliskirjastossa. 

## Lähteet

## Aiheesta muualla
Herbert W. Köhler

**Herbert Wilhelm Köhler** (17. joulukuuta 1919 Peiskretscham – 11. maaliskuuta 2001 Duisburg) oli saksalainen kristillisdemokraattisen unionin poliitikko.

Köhler liittyi syyskuussa 1938 natsipuolueeseen. Myöhemmin hänestä tuli tohtoriksi asti kouluttautunut talousasiantuntija ja juristi. Köhler johti vuosina 1960–1984 rauta- ja terästeollisuuden liittoa Düsseldorfissa. Hän istui myös Euroopan hiili- ja teräsyhteisön neuvoa-antavan komitean jäsenenä.

Köhler oli viidentoista vuoden ajan Saksan liittopäivien edustaja kristillisdemokraattina. Vuosina 1979–1981 hän oli Euroopan parlamentin jäsen Euroopan kansanpuolueen ryhmässä. Köhler oli vuodesta 1951 naimisissa Ingeborg Köhler-Osbahrin kanssa. Hän oli kansantaiteen keräilijä ja perusti vuonna 1986 vaimonsa kanssa Köhler-Osbahr-Stiftungin, joka tukee Duisburgin kulttuurielämää ja tiedettä muun muassa myöntämällä palkintoja.

## Lähteet

## Aiheesta muualla
*
Grinde

**Grinde** on taajama Tysværin kunnassa Rogalandin läänissä Norjassa. Taajaman pinta-ala on 0,6 neliökilometriä ja asukasluku 951 vuonna 2023.

## Lähteet

## Aiheesta muualla
Joe McCartin

**John Joseph ”Joe” McCartin** (s. 24. huhtikuuta 1939 Ballinamore, Leitrimin kreivikunta) on irlantilainen poliitikko. 

McCartin oli Irlannin senaatin jäsen vuosina 1973–1981 ja varapuheenjohtaja vuosina 1977–1979. Vuosina 1977–1979 hän toimi myös Fine Gael -puolueen varjohallituksen sihteerinä. Vuosina 1981–1982 ja 1982–1987 McCartin oli Irlannin parlamentin alahuoneen jäsen. Hän istui Euroopan parlamentin jäsenenä vuosina 1979–2004. Vuosina 1992–1994 hän oli Euroopan parlamentin Euroopan kansanpuolueen ryhmän varapuheenjohtaja.

Vuonna 1977 McCartin voitti irlantilaisen People of the Year -palkinnon. Vuonna 2004 hänelle myönnettiin Robert Schuman -mitali.

## Lähteet

## Aiheesta muualla
*
Tysværin kirkko

**Tysværin kirkko** () on Tysværin kunnassa Rogalandin läänissä Norjassa sijaitseva puinen pitkäkirkko vuodelta 1852.
## Lähteet

## Aiheesta muualla
Anthony Ralston

**Anthony Ralston** (s. 16. marraskuuta 1998 Glasgow) on skotlantilainen jalkapalloilija, pelipaikaltaan oikea laitapuolustaja. Hän edustaa Skotlannin Valioliigassa pelaavaa Celticiä.

Ralston pelasi pitkään Celticin junioreissa ja pelasi edustusjoukkueessa ensimmäisen valioliigaottelunsa toukokuussa 2016. Sitä ennen hän ehti pelata lainalla neljännellä sarjatasolla Queen's Parkin joukkueessa. Maalis-toukokuussa 2018 hän oli lainalla mestaruussarjan Dundee Unitedissa ja kaudella 2019–2020 Valioliigan St. Johnstonessa. Kaudella 2021–2022 Ralston nousi vihdoin Celticin vakiokokoonpanoon, mutta kahdella seuraavalla kaudella hän jäi usein vaihtopelaajaksikin eikä pelannut Skotlannin cupin voitokkaissa loppuotteluissa 2023 ja 2024. Liigamestaruuden hän voitti Celticissä vuosina 2022, 2023 ja 2024. Ralston on pelannut kauden 2023–2024 loppuun mennessä 93 valioliigaottelua, joista 71 Celticissä ja 22 St. Johndstonessa. Hän on tehnyt Valioliigassa Celticille viisi maalia. Hän on pelannut Mestarien liigassa yhden ottelun kaudella 2017–2018 ja Eurooppa-liigassa viisi ottelua, joissa hän teki yhden maalin, kaudella 2021–2022.

Ralston pelasi Skotlannin alle 19-, alle 20- ja alle 21-vuotiaiden maajoukkueissa. Hän pelasi Skotlannin A-maajoukkueessa ensimmäisen kerran marraskuussa 2021 MM-karsintaottelussa Tanskaa vastaan. Hän teki ensimmäisen maaottelumaalinsa toisessa A-maaottelussaan kesäkuussa 2022 Kansojen liigassa Armeniaa vastaan. Hän on pelannut kesäkuun 13. päivään 2024 mennessä yhdeksän A-maaottelua, joissa hän on ollut kolme kertaa avauskokoonpanossa.

## Lähteet
Aksdalin kirkko

**Aksdalin kirkko** () on Tysværin kunnassa Rogalandin läänissä Norjassa sijaitseva betoninen pitkäkirkko vuodelta 1995.
## Lähteet

## Aiheesta muualla
Joyce Quin

**Joyce Gwendolen Quin** (s. 26. marraskuuta 1944 Tynemouth, Northumberland) on brittiläinen Labour-puolueen poliitikko.

Quin opiskeli Newcastlen yliopistossa ranskan kieltä ja sitten kansainvälisiä suhteita London School of Economicsissa. Hän työskenteli ranskan kielen luennoitsijana Bathin ja Durhamin yliopistoissa. Vuosina 1979–1989 Quin oli Euroopan parlamentin jäsen sosialistien europarlamenttiryhmässä. Vuosina 1987–2005 hän istui Britannian alahuoneen jäsenenä. Quin oli vuosien 1997–2001 välillä vankilaministeri, Eurooppa-ministeri ja nuorempi maatalousministeri.

Quin sai vuonna 2006 elinikäisen päärinarvon Gatesheadin paronittarena. Hänestä tuli Yhdistyneen kuningaskunnan ylähuoneen jäsen. Marraskuussa 2007 Quin nimitettiin Franco-British Councilin Britannian-haaran puheenjohtajaksi. Vuonna 2010 hänelle myönnettiin Kunnialegioonan upseerin arvo.

## Lähteet

## Aiheesta muualla
*
Tysvær Bygdeblad

**Tysvær Bygdeblad** on norjalainen vuonna 1975 perustettu paikallislehti, jonka kotikunta on Tysvær. Se ilmestyy painettuna kerran viikossa.
## Lähteet

## Aiheesta muualla
* Lehden verkkosivut
Liittotasavallan ritarikunta

**Liittotasavallan ritarikunta** () on Nigerian valtion jakama kunniamerkki, joka perustettiin 1. lokakuuta 1963. Nigerian liittovaltio myöntää myös Nigerjoen ritarikuntaa, joka sijoittuu Liittovaltion ritarikunnan alapuolelle. 

Nigerialaiset ovat seuranneet brittiläistä esimerkkiä ritarikunnan muodossa ja rakenteessa. Kunniamerkki voidaan myöntää siviileille sekä sotilaille, ja sitä myönnetään kunnianarvoisesta palveluksesta liittovaltion hyväksi. Nimitykset ritarikuntaan tekee Nigerian presidentti.

Kunniamerkkejä jaetaan neljässä eri luokassa (suurkomentaja, komentaja, upseeri ja jäsen). Ritarikunnan nauha on vihreä valkoisilla reunaraidoilla. Sotilaille myönnettäessä nauhan keskellä on lisäksi punainen pystyraita.

*  sotilaiden nauha
*  siviilien nauha

## Lähteet
Joan Edelmann

**Ragni Joan Elisabeth Edelmann** (ent. **Joan Harms**, s. 30. tammikuuta 1936 Helsinki) on suomenruotsalainen radio- ja tv-journalisti ja televisiojohtaja. Hän toimi Yleisradion ruotsinkielisen tv-toiminnan päällikkönä ja johtajana 1970-luvun taitteesta 1990-luvun loppupuolelle. 

Joan Harms valmistui filosofian maisteriksi 1960 opiskeltuaan kieliä, taidehistoriaa, kirjallisuutta ja valtio-oppia. Vuodet 1962–1968 hän työskenteli Ylen ruotsinkielisen radion kirjallisuus- ja kulttuuritoimittajana. Hänet nimitettiin 1969 ruotsinkielisen televisiotoiminnan ohjelmapäälliköksi ja vuonna 1994 ohjelmajohtajaksi. Määrätietoisena ja suorapuheisena tunnettu Harms puolusti ruotsin kielen asemaa Yleisradiossa ja kehitti ruotsinkielistä tv-toimintaa monin tavoin. Päällikkövuosinaankin hän piti yllä tuntumaa ohjelmatyöhön muun muassa monien asia- ja  keskusteluohjelmien tekijänä.

Harms jäi eläkkeelle 1996. Vuosina 1997–2006 Yleisradion ruotsinkielinen toimiala jakoi vuosittain Joan Harmsin elämäntyön kunniaksi nimettyä palkintoa, joka oli suuruudeltaan aluksi 15&nbsp;000 markkaa.

Vuonna 1970 Harms julkaisi yhdessä Max Randin ja Keijo Savolaisen kanssa tietokirjan *Sarjafilmien maailmat: Yleisradion ja Mainos-television sarjafilmiohjelmisto 2.2.1969–17.5.1969* (Otavan Delfiinikirjat 1970. ).

## Lähteet
Marlene Lenz

**Marlene Lenz** (s. 4. heinäkuuta 1932 Berliini) on saksalainen kristillisdemokraattisen unionin poliitikko. Hän istui Euroopan parlamentin jäsenenä Euroopan kansanpuolueen ryhmässä vuosina 1979–1999.

Lenzin isä oli juristi Otto Lenz, joka oli natsien vangitsemana huhtikuuhun 1945 saakka ja josta tuli yksi Saksan kristillisdemokraattisen unionin perustajista. Lenz opiskeli taloustiedettä ja kieliä Heidelbergin yliopistossa vuosina 1951–1953. Hän sai kielenkääntäjän pätevyyden englannin ja ranskan kielissä. Euroopan parlamentissa Lenz oli muun muassa Euroopan kansanpuolueen ryhmän varapuheenjohtaja ja vuosina 1984–1987 naisten oikeuksien komitean puheenjohtaja. Lisäksi hän toimi muun muassa Europäische Frauen Unionin pääsihteerinä ja varapuheenjohtajana, kristillisdemokraattisen unionin naisjärjestön *Frau und Politik* -lehden päätoimittajana sekä Saksan liittopäivien palveluksessa neuvonantaja- ja asiantuntijatehtävissä.

Lenz toimi Bonnin paikallispolitiikassa ja kuului Saksan katolilaisten keskuskomitean hallitukseen.

## Lähteet

## Aiheesta muualla
*
Pierre Pimpie

**Pierre Pimpie** (s. 1971) on ranskalainen Kansallinen liittouma -puolueen poliitikko.

Pimpie valmistui Institut d’études politiques de Parisista ja Kansallisesta hallintokoulusta. Hän oli mukana kirjoittamassa Marine Le Penin vuoden 2022 presidentinvaalikampanjan vaaliohjelmaa. Hän on julkaissut kirjat *Vains combats* (2012) ja *Tahiti à Paris* (2015). Vuonna 2024 Pimpie oli Kansallisen liittouman listan 25. ehdokas ja tuli valituksi Euroopan parlamentin jäseneksi. Tämä oli hänelle ensimmäinen poliittinen luottamusasema. Ennen valintaansa Pimpie asui Lamorlayessa ja oli Julkisen rautatieturvallisuuslaitoksen varajohtaja. Hän on lisäksi työskennellyt julkisten hankintojen toimiston johtajana ympäristöministeriössä sekä työllisyyden ja ammatillisen koulutuksen hallinnon johtotehtävissä.

## Lähteet

## Aiheesta muualla
*
Pascale Piera

**Pascale Piera** (s. 23. helmikuuta 1967 Chatou) on ranskalainen poliitikko. Hänet valittiin Euroopan parlamentin jäseneksi Kansallinen liittouma -puolueen listalta vuoden 2024 eurovaaleissa.

Piera valmistui Paris II -yliopistosta ja aloitti uran juristina. Hän työskenteli ennen poliittista uraansa muun muassa tutkintatuomarina ja sai julkisuutta vuoden 2009 tapauksesta, jossa syytteitä asetettiin Senlisin pormestari Jean-Christophe Canteria vastaan. Vuonna 2024 Piera tuli valituksi europarlamentaarikoksi Kansallisen liittouman listan kymmenenneltä paikalta.

## Lähteet

## Aiheesta muualla
*
Torske

**Torske** () on kylä Ukrainan Donetskin alueen pohjoisosassa Kramatorskin piirissä, Lymanin kaupungin hromadassa. Kylän väkiluku oli 1&nbsp;653 (2001). 

## Venäjän hyökkäyssodan 2022– aika

Venäjä miehitti kylän osana Ukrainaan kohdistamaansa hyökkäyssotaa (2022–). Lokakuun 3. päivänä 2022 Ukraina vapautti kylän maahantunkeutujan miehityksestä. Sodan jatkuessa kylään ja sen siviiliväestöön on kohdistettu useasti sotilaallisia iskuja, myös vuonna 2024.

Vuonna 2024 kylässä asui 145 ihmistä.

## Lähteet

## Aiheesta muualla
Lido (artisti)

**Lido** (oik. **Peder Losnegård**, vuoteen 2015 **LidoLido**; s. 26. lokakuuta 1992) on norjalainen laulaja-lauluntekijä, joka on kotoisin Tysværistä ja nousi julkisuuteen lasten Eurovision laulukilpailun Norjan karsinnasta vuonna 2005. Hänen alkuperäinen taiteilijanimensä oli Lil' P, mutta vieraillessaan Keniassa paikalliset lapset kutsuivat häntä Lidoksi, minkä jälkeen hän otti käyttöön LidoLido-nimen, jonka hän lyhensi vuonna 2015 pelkäksi Lidoksi. Lidon esikoisalbumi *Pretty Girls & Grey Sweaters* ilmestyi vuonna 2012, ja hän voitti sillä Spellemannprisenin Vuoden tulokas -kategoriassa.
## Albumit
* *Pretty Girls & Grey Sweaters* (2012)
* *Battle Poetry* (2013)
* *Everything* (2016)
* *Peder* (2020)
* *Ultraviolet* (2023)

## Lähteet

## Aiheesta muualla
Etelä-Afrikan parlamenttivaalit 2024

**Etelä-Afrikan vuoden 2024 parlamenttivaalit** pidettiin 29. toukokuuta. Niissä valittiin kaikki kansalliskokouksen 400 edustajaa seuraavaksi viideksi vuodeksi.

## Tausta
Kansalliskokouksen paikoista puolet valitaan kokomaan kattavissa listavaaleissa ja puolet provinsseitain käytävissä listavaaleissa.

Vuoden 2021 paikallisvaaleissa valtapuolue ANC kärsi ensimmäisen vaalitappionsa apartheidin purkautumisen jälkeen, kun puolue ei saanut yli 50 % annetuista äänistä. Lisäksi puolue hävisi erityisen pahasti monissa isoissa kaupungeissa kuten mm. Pretoriassa, Johannesburgissa tai Durbanissa. Tulosten epäiltiin enteilevän huonoa vaalitulosta parlamenttivaaleissa, jonka seurauksena ANC menettäisi enemmistönsä.

Joulukuussa 2023 entinen presidentti Jacob Zuma ilmoitti lähtevänsä ANC:sta. Hän syytti puoluetta "valkoisen monopolirahan välikädeksi". Toukokuussa 2024 Zuma perusti uuden puolueen nimeltä uMkhonto weSizwe, joka on samanniminen kuin ANC:n apartheidin aikainen aseellinen siipi.

Presidentti Cyril Ramaphosa löi vaalipäivän lukkoon 20. helmikuuta 2024.

Vain viikkoa ennen vaaleja, 21. toukokuuta, maan perustuslaillinen tuomioistuin ilmoitti, ettei Jacob Zuma ole vaalikelpoinen, koska hän oli aiemmin saanut 15 kuukauden vankeusrangaistuksen oikeuden halventamisesta.

Äänioikeus vaaleissa on kaikilla vähintään 18-vuotiailla Etelä-Afrikan kansalaisilla ja sellaisilla maassa asuvilla henkilöillä, joilla on vaalilain mukainen oikeus äänestää.

## Tulokset
Taulukossa vain ne puolueet, jotka saivat edustajiaan läpi.

## Lähteet
Convair XFY Pogo

**Convair XFY-1 Pogo** on yhdysvaltalainen VTOL/STOVL-koelentokone, joka kehitettiin kylmän sodan alkuvuosina. Se oli tarkoitettu hävittäjäksi, joka voisi toimia pieniltä sotalaivoilta. Lockheed ja Convair saivat sopimukset kokeellisten VTOL-hävittäjien rakentamiseen. Convair tuottama XFY-1 oli yhtiön yritys luoda käytännöllinen V/STOL-lentokone.

XFY-1 on deltasiipinen ja sen voimanlähteenä on Allison YT-40-turbiinimoottori kolmilapaisilla vastakkaisiin suuntiin pyörivillä potkureilla. Koelennot alkoivat vuonna 1954. Lentäjän haasteina olivat vaikeudet hidastaa ja laskeutua suurista nopeuksista sekä koneen monimutkaiset käsittelyominaisuudet. Koneella laskeutuminen oli vaikeaa, koska lentäjän piti katsoa olkapäänsä yli ja samalla hallita tarkasti moottorin tehoa laskeutuessaan.

Lopulta koneen tekniset ja toiminnalliset haasteet, sekä suihkumoottorihävittäjien kehitys johtivat hankkeen keskeyttämiseen vuonna 1955. XFY-1 Pogo on nykyään näytteillä National Air and Space Museum -museossa, johon se siirrettiin vuonna 1973.

## Lähteet
*Convair XFY-1 Pogo
*In Memoriam: James F. "Skeets" Coleman

### Viitteet

## Aiheesta muualla
Jampil (Donetskin alue)

**Jampil** () on kylä ja entinen kaupunkityyppinen taajama Ukrainan Donetskin alueen pohjoisosassa Kramatorskin piirissä, Lymanin kaupungin hromadassa. Kylä sijaitsee Donetsin vesistöön kuuluvan Tšornyi Žerebets -joen varrella, linnuntietä noin 106 kilometriä aluekeskus Donetskin keskustasta pohjoiseen. Paikkakunnan kautta kulkee Siverskin ja Lymanin kaupunkien välinen rautatieyhteys; kylässä on rautatieasema.

Tammikuun keskilämpötila on −6,8 ja heinäkuun +21,5 celsiusastetta. Keskimääräinen vuosisademäärä on 500 millimetriä.

Paikkakunta on perustettu vuonna 1665, kaupunkityyppisen taajaman asema sillä oli vuosina 1938–2024.

Kylän väkiluku oli 1&nbsp;902 (2022); aiemmin 2&nbsp;149 (2001) ja 2&nbsp;602 (1989).

## Venäjän hyökkäyssodan 2022– aika
Venäjä miehitti taajaman osana Ukrainaan kohdistamaansa hyökkäyssotaa (2022–). Syyskuun lopussa 2022 Ukraina vapautti kylän maahantunkeutujan miehityksestä. Monet paikkakunnan rakennuksista olivat tuhoutuneet venäläisten sotatoimien johdosta. Sodan vuoksi monet asukkaat ovat siirtyneet turvallisemmille seuduille; lokakuussa 2023 kaikki paikkakunnan lapset evakuoitiin.. Rintamalinjan lähellä sijaitsevaan kylään ja sen siviiliväestöön on kohdistettu useasti sotilaallisia iskuja paikkakunnan vapauttamisen jälkeenkin, myös vuonna 2024.

## Lähteet

## Aiheesta muualla
Vought OS2U Kingfisher

**Vought OS2U Kingfisher** on yhdysvaltalainen toisessa maailmansodassa  meritiedusteluun, sukellusveneiden torjuntaan ja meripelastukseen käytetty yksimoottorinen vesitaso. Kone voitiin laukaista sota-aluksilta katapultilla.

## Historia

Kingfisher perustui yhtiön kokemukseen Yhdysvaltojen laivastolle rakennetuista O2U- ja O3U-tarkkailulentokoneista. Maaliskuussa 1937 laivasto tilasi XOS2U-1-prototyypin, jonka voimanlähteenä oli 450 hevosvoiman Pratt & Whitney R-985-4 -tähtimoottori. Sen ensilento tapahtui 20. heinäkuuta 1937. Lentokoneessa oli suuri pääkelluke ja vakautusponttonit siipien alla. Maatoimintaa varten koneen kellukkeet voitiin poistaa ja korvata kiinteällä päälaskutelineellä ja pyrstöpyörällä.

Tuotantomalli OS2U-1:n voimanlähde oli R-985-48 -tähtimoottori. Ensimmäiset 54 lentokonetta toimitettiin laivastolle elokuussa 1940, ja kuusi niistä otettiin palveluskäyttöön Pearl Harborissa ennen vuoden loppua. Vuonna 1941 valmistukseen tullut OS2U-2 ei sisältänyt suuria muutoksia uutta R-985-50-moottoria lukuun ottamatta. Vuoden 1940–1941 aikana toimitetuista 158 koneesta suurin osa sijoitettiin koulutustehtäviin Naval Air Station (NAS) Pensacolaan, Floridaan, ja 53 kappaletta NAS Jacksonvilleen, Floridaan, rannikkovalvontalaivueiden käyttöön. Yhdeksän noista laivueista sai OS2N-1-koneen, joka oli Naval Aircraft Factoryn Philadelphiassa rakentama OS2U-3. Se erosi aiemmista malleista siinä, että siinä oli lisäpolttoainesäiliöt siivissä ja panssarointi lentäjälle ja tähystäjälle. Vuosina 1941–1942 Vought valmisti vielä ennen tuotannon päättymistä 1 006 OS2U-3-konetta.

## Tekniset tiedot

## Lähteet

*Vought OS2U-3 Kingfisher
*Vought OS2U-3 Kingfisher
*OS2U Kingfisher

### Viitteet
Luokan edessä

**Luokan edessä** on suomalainen tv-sarja, jossa lapset tenttaavat poliitikkoja. Suomessa ohjelmaa on tehty 2 kautta.
Kaudella 1 ohjelmassa oli kaikkien eduskuntapuolueiden (Liike Nyttiä lukuunottamatta) puheenjohtajat. Ensimmäinen kausi julkaistiin helmikuussa 2023.

Ohjelmaa kuvattiin 2 kautta hylätyssä Heteniityn alakoulussa.

## Jaksot
### Kausi 1

### Kausi 2

## Lähteet
*
Winston

**Winston** on englantilaisperäinen henkilönnimi, joka esiintyy sekä sukunimenä että miehen etunimenä. Alun perin Winston on muinaisenglantilainen suku- ja paikannimi, joka merkitsee *ystävien maatilaa*. Kansainvälisesti tunnetuksi nimen teki viimeistään toisen maailmansodan aikana Yhdistyneen kuningaskunnan pääministeri Winston Churchill.

Suomessa nimi Winston on kesäkuuhun 2025 mennessä annettu noin 180 henkilölle, joista suurin osa on vuoden 1970 jälkeen syntyneitä. Ennen vuotta 1940 nimeä ei ollut Suomessa annettu kenellekään. Vuodesta 2025 lähtien Winstonin nimipäivä on suomenruotsalaisen kalenterin mukaan 14. kesäkuuta.

## Tunnettuja Winstoneja

### Winston sukunimenä

* Frederick H. Winston (1830–1904), yhdysvaltalainen asianajaja, toinen Winston & Strawn -toimiston perustajista
* Harry Winston (1896–1978), yhdysvaltalainen jalokiviseppä ja -kauppias
* Irene Winston (1916–1964), yhdysvaltalainen näyttelijä, televisio- ja radiokäsikirjoittaja
* Jameis Winston (s. 1994), yhdysvaltalainen amerikkalaisen jalkapallon ja baseballin pelaaja
* John A. Winston (1812–1871), yhdysvaltalainen demokraattipoliitikko ja kuvernööri
* Stan Winston (1946–2008), yhdysvaltalainen erikoistehostetaiteilija ja -tuottaja

### Winston etunimenä

* Winston Bogarde (s. 1970), alankomaalainen jalkapalloilija
* Winston Churchill (1874–1965), brittiläinen poliitikko, kirjailija ja historioitsija, Ison-Britannian pääministeri 1940–1945 ja 1951–1955, Nobelin kirjallisuuspalkinnon saaja
* Winston Duke (s. 1986), tobagolais-yhdysvaltalainen näyttelijä
* Winston Field (1904–1969), rhodesialainen poliitikko, Etelä-Rhodesian pääministeri 1962–1964
* Winston Graham, alk. *Winston Grime* (1908–2003), englantilainen kirjailija
* Winston Groom (1943–2020), yhdysvaltalainen romaani- ja tietokirjailiaj
* Winston Hubert McIntosh, *Peter Tosh* (s. 1944), jamaikalainen reggaemuusikko ja rastafari
* Winston Peters (s. 1945), uusiseelantilainen poliitikko
* Winston Reid (s. 1986), uusiseelantilais-tanskalainen jalkapalloilija
* Winston Rekert (1949–2012), kanadalainen näyttelijä
* Winston Rodney, *Burning Spear* (s. 1948), jamaikalainen roots reggae -muusikko

## Kuvitteellisia Winstoneja

* Winston Smith, päähenkilö George Orwellin romaanissa *[[Vuonna 1984]]*

## Lähteet
Gisela (Ludvig Hurskaan tytär)

**Gisela** () (n. 819–822 – n. 874) oli prinsessa ja Friulin markiisitar.

Gisela frankkien kuningas Ludvig Hurskaan ja hänen toisen vaimonsa Judith Baijerilaisen tytär. Hänen veljensä oli frankkien kuningas Kaarle Kaljupää. Gisela avioitui Friulin markiisi Eberhard Friulilaisen kanssa. Hän toi myötäjäisinä 8 000 hehtaarin tilan Cysoingista, jonne he perustivat Saint-Calixten luostarin. Eberhard ja Gisela saivat kymmenen lasta.

## Lähteet

## Aiheesta muualla
Jacques Poos

**Jacques F. Poos** (3. kesäkuuta 1935 Luxemburg – 19. helmikuuta 2022) oli luxemburgilainen sosialistisen työväenpuolueen poliitikko.

Poos opiskeli Sveitsissä taloustiedettä ja kouluttautui tohtoriksi saakka. Hän toimi 1960–1970-luvuilla *[[Tageblatt]]*-lehden päätoimittajana. Vuonna 1969 Poos valittiin Esch-sur-Alzetten kaupunginvaltuustoon ja pian myös Luxemburgin edustajainhuoneeseen. Vuosina 1976–1999 hän kuului moniin Luxemburgin hallituksiin, joissa hän toimi muun muassa talousministerinä, ulkoministerinä ja varapääministerinä. Poos oli Euroopan parlamentin jäsen vuosina 1999–2004.

## Lähteet

## Aiheesta muualla
Mick Rock

**Michael David ”Mick” Rock** (synt. **Michael Edward Chester Smith**, 21. marraskuuta 1948 Hammersmith, Lontoo – 18. marraskuuta 2021) oli brittiläinen valokuvaaja. Hän oli esimerkiksi David Bowien ensimmäinen henkilökohtainen kuvaaja ja ohjasi videot tämän kappaleisiin ”Life on Mars?”, ”John, I’m Only Dancing”, ”The Jean Genie” ja Space Oddity”. Rock kuvasi myös albumien kansia, kuten Lou Reedin *[[Transformer]]*, The Stoogesin *[[Raw Power]]* ja Queenin *[[Queen II]]*.

## Lähteet
Slovakian europarlamenttivaalit 2004

**Slovakian europarlamenttivaalit 2014** järjestettiin 13. kesäkuuta 2004, ja ne olivat osa vuoden 2004 europarlamenttivaaleja koko unionin alueella. Vaaleissa valittiin kaikki Slovakian 14 europarlamentaarikkoa kaudeksi 2004–2009.

## Tausta
Vuoden 2004 europarlamenttivaalit olivat ensimmäiset, joihin Slovakia pääsi osallistumaan sen liityttyä unionin täysjäseneksi saman vuoden toukokuussa. Slovakit olivat antaneet tukensa liittymiselle vuoden 2003 kansanäänestyksessä, jossa vaadittu 50 prosentin osallitusmiskynnys ylittyi vain vaivoin.

## Tulokset
Vaalien äänestysprosentti oli 16,96&nbsp;%.

## Lähteet
Beatrice Timgren

**Beatrice Rugland Timgren** (s. 1989) on ruotsalainen Ruotsidemokraatit-puolueen poliitikko. Hänet valittiin Ruotsin valtiopäiville vuonna 2022 ja Euroopan parlamentin jäseneksi vuonna 2024.

Timgren valmistui Kuninkaallisesta teknillisestä korkeakoulusta tekniikan kemian diplomi-insinööriksi. Hän aloitti toiminnan Ruotsidemokraatit-puolueessa vuonna 2018 ja asettui ehdokkaaksi jo vuoden 2019 eurovaaleissa. Timgren on kritisoinut Euroopan unionia Ruotsin maanviljelijöille, omavaraisuudelle ja suvereniteetille haitallisista päätöksistä. Hänellä on mies ja kaksi lasta.

## Lähteet
Philip Cowell

**Philip Herbert Cowell** (7. elokuuta 1870 – 6. kesäkuuta 1949) oli englantilainen tähtitieteilijä. Hän oli vuodesta 1896 Greenwichin observatorion pääassistentti ja vuodesta 1910 Nautical Almanach Office -viraston johtaja. Cowell julkaisi tutkimuksia Kuun ja Jupiterin 8:nnen kuun liikkeistä ja tutki yhdessä Andrew Crommelinin kanssa Halleyn komeetan rataa. Hänen mukaansa on nimetty asteroidi 1898 Cowell.

## Teokset
* *Investigations of the motion of Halley’s comet from 1579 to 1910* (1910)
* *Essays on the return of Halley’s comet* (1910)

## Lähteet
Skullz

**Felipe ”skullz” Medeiros** (s. 20. huhtikuuta 2002) on brasilialainen *[[Counter-Strike 2]]* -ammattilainen. Hän edustaa nykyään Team Liquidia.

Skullz on edustanut urallaan myös muun muassa joukkueita paiN, W7M ja ODDIK. Liquidiin hän liittyi joulukuussa 2023.

## Lähteet
Ed Bradley

**Ed Bradley** (22. kesäkuuta 1941 Philadelphia, Pennsylvania, Yhdysvallat – 9. marraskuuta 2006 New York, New York, Yhdysvallat) oli yhdysvaltalainen uutisankkuri. Hänet tunnetaan 25 vuoden urastaan *[[60 Minutes]]* -uutisohjelmassa. Hän sai urallaan neljä Peabody-palkintoa ja 19 Emmy-palkintoa. 

## Lähteet

## Aiheesta muualla
*
Hanna Gedin

**Hanna Gedin** (s. 1978) on ruotsalainen vasemmistopuolueen poliitikko.

Gedin opiskeli Euroopan unionin lainsäädäntöä. Hän on toiminut muun muassa puolueensa apulaispuoluesihteerinä. Hän on kotoisin Malmöstä. Vuoden 2024 eurovaaleissa Gedin oli toinen ehdokas vasemmistopuolueen listalla ja tuli valituksi Euroopan parlamentin jäseneksi.

## Lähteet

## Aiheesta muualla
DKP

**DKP** voi tarkoittaa seuraavia:
*Saksan kommunistinen puolue (1968)
*Saksan kommunistinen puolue (1990), nk. DKP-Ost
*Tanskan kommunistinen puolue
Dick Erixon

**Dick Erixon** (s. 16. heinäkuuta 1962 Tukholma) on ruotsalainen Ruotsidemokraatit-puolueen poliitikko.

Erixon sai taloustieteellisen koulutuksen. Hän on aiemmin toiminut päätoimittajana *Samtiden*-verkkolehdessä. Hän vastasi myös Ruotsidemokraattien Youtube-kanavasta Riks, mutta hänen seuraajakseen tuli Richard Sörman ennen vuoden 2024 eurovaaleja. Erixon oli vaaleissa kolmantena ehdokkaana Ruotsidemokraattien listalla ja tuli valituksi Euroopan parlamentin jäseneksi.

## Mielipiteitä
Erixon on kritisoinut Euroopan unionia epädemokraattisuudesta.

Erixon on kritisoinut voimakkaasti Euroopan unionin ilmastopoliittista Fit for 55 -suunnitelmaa. Hän kyseenalaistaa ihmisen osuuden ilmastonmuutokseen ja pitää huolta lajikadosta aiheettomana. Erixon ilmoitti olevansa Euroopan parlamentissa avoin yhteistyölle myös ”Venäjä-ystävällisten” puolueiden kanssa. 

*[[Kalla fakta]]* -ohjelma paljasti vuonna 2024 Ruotsidemokraatit-puolueeseen kytkeytyvät internetin trollitilit. Erixon kiisti tilien käytön trollaukseen ja selitti niiden toimintaa satiirilla ja huumorilla.

## Lähteet
Cowell

**Cowell** on muun muassa seuraavien henkilöiden sukunimi:

* Cressida Cowell (s. 1966), brittiläinen lastenkirjailija ja kuvittaja
* Henry Cowell (1897–1965), yhdysvaltalainen säveltäjä, pianisti, teoreetikko ja opettaja
* Philip Cowell (1870–1949), englantilainen tähtitieteilijä
* Simon Cowell (s. 1959), brittiläinen televisiotuottaja, musiikkialan A&R-johtaja ja tunnettu televisioesiintyjä
* Stanley Cowell (1941–2020), yhdysvaltalainen jazzpianisti
* Ted Bundy, alun perin *Theodore Robert Cowell*, (1946–1989), yhdysvaltalainen sarjamurhaaja.

## Katso myös
* HMS ''Brighton'', alun perin USS *Cowell* (DD-167), hävittäjä
Mohammed Badaru Abubakar

**Mohammed Badaru Abubakar** (s. 19. syyskuuta 1962 Jigawa) on nigerialainen poliitikko, joka on toiminut Nigerian puolustusministerinä 21. elokuuta 2023 lähtien. Hän toimi aiemmin Jigawan osavaltion kuvernöörinä vuosina 2015–2023.

Hän oli lannoiteteollisuuskomitean puheenjohtaja ja Talamizin Group-konsernin omistaja.

## Lähteet
Anni Rautiainen

**Anni-Kirsti Rautiainen** (7. syyskuuta 1884 Nurmes – 13. kesäkuuta 1939 Helsinki) oli suomalainen opettaja, päätoimittaja ja Suomen Opettajain Raittiusliiton sihteeri.

Rautiainen valmistui opettajaksi suomalaisesta jatko-opistosta. Hän toimi maantieteen ja luonnontieteen opettajana ensin Parikkalan yhteiskoulussa ja sitten Salmin keskikoulussa. Suomen Opettajain Raittiusliiton sihteerinä Rautiainen oli vuodesta 1921 alkaen aina kuolemaansa saakka. Hän toimitti koulujen raittiuskirjoituskilpailujen palkintokirjoja ja toivonliittojen joululehtiä, johti raittiuspedagogisia kursseja ja piti esitelmiä. Hän kokosi toivonliittotyössä saavuttamansa kokemukset *Toivonliittotyön Käsikirjaksi*.

Rautiaisen aloitteesta perustettiin raittiuspedagoginen Raittiuskasvatus-lehti, jonka toimittajana Rautiainen oli kuolemaansa asti. Rautiainen oli lisäksi useita vuosia Naisten raittiuskeskuksen johtokunnan jäsenenä ja jonkin aikaa myös Naisten raittiuskeskuksen sihteerinä. Rautiainen oli useita vuosia Suomalaisen Naisliiton keskushallituksen jäsenenä, liiton Helsingin osaston johtokunnan jäsenenä ja hän oli 1931–1932 Naisten Ääni-lehden päätoimittajana.

## Julkaisuja
* *Toivonliittotyön käsikirja: kansa- ja jatkokouluikäisen nuorison raittiustyön johtajille*. Suomen opettajain raittiusliitto, Helsinki 1936, 2. täyd. painos 1946

## Lähteet
Pina Picierno

**Pina Picierno** (s. 10. toukokuuta 1981 Santa Maria Capua Vetere) on italialainen demokraattisen puolueen poliitikko.

Picierno opiskeli markkinointia ja viestintää. Hän istui Italian edustajainhuoneen jäsenenä, kunnes tuli vuonna 2014 valituksi Euroopan parlamentin jäseneksi. Picierno liittyi Euroopan parlamentin sosialistien ja demokraattien ryhmään ja tuli vuonna 2022 valituksi Euroopan parlamentin varapuhemieheksi.

## Lähteet

## Aiheesta muualla

*
Implisiittinen ja eksplisiittinen ateismi

**Implisiittinen ja eksplisiittinen ateismi** ovat ateismin käsitteellisiä erotteluja. Henkilöitä, jotka eivät usko jumalien olemassaoloon, on voinut olla kaikkina aikoina. Henkilön kannalta ateismi tarkoittaa teistisen uskon puuttumista. Voidaan puhua implisiittisestä eli julkilausumattomasta ja tiedostamattomasta ateismista. Eksplisiittinen ateismi on tietoista ateismia. Julkilausuttuun ateismiin voi sisältyä uskontokriittinen kanta.

## Katso myös
* Ateismin määritelmä
* Positiivinen ja negatiivinen ateismi

## Lähteet

## Kirjallisuutta
*
Charles Cressent

**Charles Cressent** (1685–1768) oli ranskalainen huonekalusuunnittelija, kuvanveistäjä ja pronssinvalaja. Hän oli Orléansin Filipin hoviebenisti, régence-tyylin edustavimpia ja vaikutusvaltaisimpia taiteilijoita.

Olennaista Cressentin huonekaluissa ovat runsaat hienot pronssikoristeet. Hänen tyypillisiä töitään ovat lipastot, joissa on kulmissa sirot espanjattarien kuviot, pehmeäväriset ruusu- ja amaranttipuufaneeraukset André-Charles Boullen eebenpuu- ja kilpikonnamarketerioiden tilalla sekä ornamentiikassa usein toistuvat kiinalaisaiheet ja G-kierre. Useita Cressentin töitä on Ferdinand de Rothschildin kokoelmissa ja eräs piironki Wallace-kokoelmassa Lontoossa. Tietoja niistä antavat hänen 1749, 1757 ja 1765 töistään laatimansa myyntiluettelot.

## Lähteet

## Aiheesta muualla
Nigerian puolustusministeri

**Nigerian puolustusministeri** () on liittovaltion puolustusneuvoston johtavin virkamies, joka johtaa Nigerian puolustusministeriötä. Puolustusministerin päätehtävänä on yhdessä pääesikunnan ja presidentin kanssa, johtaa Nigerian puolustusvoimien kaikkia asehaaroja, ylläpitää ​​sotilasjoukkoja kansallisen alueen ja turvallisuuden takaamiseksi. Puolustusministerin tehtävät on tarkemmin eritelty Nigerian liittotasavallan perustuslaissa.

## Luettelo Nigerian puolustusministereistä

## Lähteet
Irene Hirvi

**Irene Tellervo Huttunen** (o.s. Hirvi; 29. tammikuuta 1928 Lohtaja – 6. heinäkuuta 2008 Kerava) oli suomalainen unissasaarnaaja, joka tuli tunnetuksi saarnatessaan 11-vuotiaana Lohtajan Marinkaisissa kesällä 1939 noin kuukauden ajan.

Irene Hirvi oli syntynyt Lohtajan Väliviirteellä ja hänen kerrotaan tulleen sijoitetuksi kunnan puolesta Lohtajan Marinkaisissa sijainneeseen Juho Hyypän taloon. Hänen äitinsä oli kuollut ja muualla asunut isä ei huolehtinut tyttärestään. Hän joutui toukokuussa 1939 Libeckin sairaalaan Kokkolaan saatuaan hermostokohtauksia, joiden vuoksi hän oli puoliksi tiedottomassa tilassa. Sairaalassa kohtaukset loppuivat. 

Irene Hirven ensimmäinen unissasaarnaus tapahtui perjantaina 9. kesäkuuta 1939. Hän kertoi olevansa taivaassa ja puhuvansa mitä Jeesus käski hänen sanoa. Hän kertoi mitä hän näki taivaassa ja mainitsi monien elossa olevien henkilöiden nimiä, joiden hän sanoi olevan joko taivaassa tai helvetissä. Tämän jälkeen Hirvi alkoi saada tälläisiä kohtauksia neljä kertaa päivässä, ja hän puhuu joka kerta tunnin ajan, joskus toistakin tuntia näkemistään asioista. Irene Hirvi osasi sanoa edeltäkäsin tunnilleen, milloin hän aloittaisi puhumisen ja milloin se loppuisi. Unissasaarnaamisen ulkopuolella Hirvi käyttäytyi aivan normaalisti. Saarnan aikana hän makasi sängyssään kevyessä horrostilassa ja saarnasi normaalilla äänellä. Hirvi muisti saarnansa normaalitilaan palattuaan.

Irene Hirven saarnoja tuli kuuntelemaan satoja, enimmillään jopa tuhat ihmistä. Kun kuulijajoukko kasvoi suureksi talon pihaan sijoitettiin keinutuoli, josta käsin Hirvi saarnasi kuulijoilleen istualtaan kuusi kertaa saman päivän aikana. Saarnoissaan Hirvi kertoi olleensa aluksi portinvartijana taivaassa, mutta päässeensä myöhemmin sisälle taivaaseen, samoin hän pääsi myös helvettiin Jeesuksen taluttamana. Irene Hirven mukaan taivaan ovessa oli teksti *Jeesuksen Kristuksen Jumalan pojan veri puhdistaa meitä kaikista synneistä*, jota ei osata lukea helvetissä eikä taivaassa, mutta Irene oli saanut sen tietää. Hän oli saanut myös tietää kuolevansa kahden vuoden kuluttua 13-vuotiaana. Hirven puhe sisälsi usein Siionin kanteleen virren numero 546. Professori Aarni Voipio haastatteli ja laulatti Irene Hirveä ja hän piti unissasaarnaamisesta radioesitelmän Yleisradiossa. Irene Hirven saarnat päättyivät noin kuukauden kuluttua kun joku oli ollut aikeissa ryhtyä rahastamaan Hirven näyillä.

Irene Hirvelle on pystytetty 1990-luvun loppupuolella muistokivi Lohtajalle sen talon pihalle, jossa hän saarnasi kesällä 1939. Hirvi (myöh. Huttunen) kuoli Keravalla vuonna 2008. Hänet on haudattu Tuusulassa Paijalan hautausmaalle.

## Lähteet

## Aiheesta muualla
* Lohtajan Marinkaisissa 11-vuotias tyttönen Irene Hirvi on herättänyt suurta huomiota unissasaarnaajana, Suomen Kuvalehti, 24.06.1939, nro 25, s. 18, Kansalliskirjaston digitaaliset aineistot
* GENi, Irene Tellervo Huttunen (Hirvi) (1928 - 2008) https://www.geni.com/people/Irene-Tellervo-Huttunen/6000000182137501834
Gerhard Küntscher

**Gerhard Küntscher** (6. joulukuuta 1900 – 17. joulukuuta 1972) oli saksalainen kirurgi, joka kehitti toisen maailmansodan aikaan ydinnaulauksen raajojen pitkien putkiluiden murtumien hoitoon.

## Ydinnaulauksen kehittäminen
Sodan aikana Küntscher komennettiin Suomen Lappiin Kemiin vuosiksi 1942 – 1944. Tämä oli ensimmäisiä kertoja, kun tietotaito ydinnaulauksesta kulkeutui Saksan ulkopuolelle sodan vuoksi. Küntscher toimi yhteistyössä suomalaisten kirurgien kanssa suomalaisessa 57. sotasairaalassa, ja uudella tekniikalla hoidettiin myös Suomen siviiliväestön vammoja. 

Aiemmin pitkien putkiluiden murtumat olivat vaatineet kuukausien kipsihoidon, mutta uusi tekniikka mahdollisti esimerkiksi sotilaiden paluun tehtäviin jo viikoissa. Tieto uudesta menetelmästä levisi maailmalle, kun ydinnaulauksella hoidetut sotavangit aikanaan palasivat kotimaahansa. Vaikka menetelmä ja implantit ovat sittemmin kehittyneet edelleen, ovat perusperiaatteet edelleen samat ja yleisesti käytössä ympäri maailmaa.

## Lähteet

## Aiheesta muualla
* Der Andere Gerhard Küntscher
Missoulan piirikunta

**Missoulan piirikunta** () on Yhdysvaltojen Montanan osavaltiossa sijaitseva piirikunta. Sen väkiluku oli 117&nbsp;922 vuonna 2020, ja se oli väkiluvultaan Montanan kolmanneksi suurin piirikunta. Piirikunnan hallintokeskus on Missoulan kaupunki. Piirikunta on perustettu vuonna 1860. 

## Väestö
Vuonna 2020 Missoulan piirikunnan 117&nbsp;922 asukkaasta valkoisia oli 86,1&nbsp;%, alkuperäisasukkaita 2,8&nbsp;%, aasialaisia 1,2&nbsp;%, mustia 0,6&nbsp;% ja Tyynenmeren alkuperäisasukkaita 0,1&nbsp;%. Asukkaista 6,9&nbsp;% kuului kahteen tai useampaan rotuun. 5,1&nbsp;% asukkaista puhui kotonaan jotain muuta kieltä kuin englantia ja 3,3&nbsp;% asukkaista oli syntynyt ulkomailla.

## Lähteet

## Aiheesta muualla
IEM Rio Major 2022

**IEM Rio Major 2022** oli järjestyksessään 18. *[[Counter-Strike: Global Offensive]]n* major-turnaus. Se järjestettiin Rio de Janeirossa Brasiliassa 31. lokakuuta – 13. marraskuuta 2022.

Turnauksen voitti Outsiders kaadettuaan Heroicin finaalissa. Turnauksen MVP-tittelin sai Džami ”Jame” Ali.

## Huomautukset

## Lähteet
PGL Major Antwerp 2022

**PGL Major Antwerp 2022** oli järjestyksessään 17. *[[Counter-Strike: Global Offensive]]n* major-turnaus. Se järjestettiin Antwerpenissä Belgiassa 9. – 22. toukokuuta 2022.

Turnauksen voitti FaZe Clan kaataen Natus Vinceren finaalissa. Turnauksen MVP-tittelin sai Håvard ”rain” Nygaard.

## Lähteet
PGL Major Stockholm 2021

**PGL Major Stockholm 2021** oli järjestyksessään 16. *[[Counter-Strike: Global Offensive]]n* major-turnaus. Se järjestettiin Tukholmassa Ruotsissa 26. lokakuuta – 7. marraskuuta 2021.

Turnauksen voitti Natus Vincere kukistaen G2 Esportsin finaalissa. Turnauksen MVP-tittelin sai Oleksandr Olehovytš ”s1mple” Kostyljev.

## Lähteet
StarLadder Major: Berlin 2019

**StarLadder Major: Berlin 2019** oli järjestyksessään 15. *[[Counter-Strike: Global Offensive]]n* major-turnaus. Se pidettiin Berliinissä Saksassa 23. elokuuta – 8. syyskuuta 2019.

Astralis voitti turnauksen saaden neljännen major-voittonsa. Turnauksen MVP-tittelin sai Nicolai ”dev1ce” Reedtz.

## Lähteet
IEM Katowice Major 2019

**IEM Katowice Major 2019** oli järjestyksessään 14. *[[Counter-Strike: Global Offensive]]n* major-turnaus. Se pidettiin Katowicessa Puolassa 13. helmikuuta – 3. maaliskuuta 2019.

Astralis voitti finaalissa ENCE eSportsin ja sai kolmannen major-voittonsa. Turnauksen MVP-tittelin voitti Emil ”Magisk” Reif.

## Lähteet
FACEIT Major: London 2018

**FACEIT Major: London 2018** oli järjestyksessään 13. *[[Counter-Strike: Global Offensive]]n* major-turnaus. Se pidettiin Lontoossa Isossa-Britanniassa 5.–23. syyskuuta 2018.

Astralis voitti finaalissa Natus Vinceren ja sai historian toisen major-voittonsa. Turnauksen MVP-tittelin sai Nicolai ”dev1ce” Reedtz.

## Lähteet
ELEAGUE Major: Boston 2018

**ELEAGUE Major: Boston 2018** oli järjestyksessään 12. *[[Counter-Strike: Global Offensive]]n* major-turnaus. Se järjestettiin Atlantassa ja Bostonissa Yhdysvalloissa 12. – 28. tammikuuta 2018.

Turnauksen voitti Cloud ensimmäisenä pohjoisamerikkalaisena joukkueena kilpailun historiassa. turnauksen MVP-tittelin sai Tarik ”tarik” Celik.

## Lähteet
PGL Major: Kraków 2017

**PGL Major: Kraków 2017** oli järjestyksessään 11. *[[Counter-Strike: Global Offensive]]n* major-turnaus. Se pidettiin Krakovassa Puolassa 16. – 23. heinäkuuta 2017.

Turnauksen voitti Gambit. Turnauksen MVP-tittelin sai AdreN.

## Lähteet
ELEAGUE Major 2017

**ELEAGUE Major 2017** oli järjestyksessään kymmenes *[[Counter-Strike: Global Offensive]]n* major-turnaus. Se pidettiin Atlantassa Yhdysvalloissa 22. – 29. tammikuuta 2017.

Turnauksen voitti Astralis finaalissa Virtus.prota vastaan. Turnauksen MVP-tittelin sai Markus ”Kjaerbye” Kjærbye.

Turnauksen karttavalikoima oli Cache, Cobblestone, Dust2, Mirage, Nuke, Overpass ja Train.

## Lähteet
Verh’nokamjanske

**Verh’nokamjanske** (; ennen vuotta 1937 nimellä **Tšubarivka** () on kylä Ukrainan Donetskin alueen pohjoisosassa, Bah’mutin piirin Zvanivkan hromadan alueella. Kylän asutus sijaitsee nauhamaisesti paikallistien varrella, 5-9 kilometriä Siverskin kaupungista itään. Luhanskin alue alkaa kylän itäpuolelta. Verh’nokamjanske sijaitsee linnuntietä  noin 33 kilometriä (maanteitse 42 km) piirikeskus Bah’mutista koilliseen ja 100 kilometriä aluekeskus Donetskista pohjoiskoilliseen.

Kylä on perustettu vuonna 1924. Sen väkiluku oli 894 (2017) tai 960 (2001).

Venäjän ja sen separatistisen nukkehallinnon sotatoimet kylää kohtaan alkoivat vuonna 2014. Osana Ukrainaan kohdistamaansa hyökkäyssotaa (2022–) Venäjä on pyrkinyt laajentamaan miehitysaluettaan. Rintamalinjan lähellä sijaitsevaan kylään, jonka kautta venäläisjoukot ovat pyrkineet murtautumaan edetäkseen, on kohdistettu toistuvasti sotilaallisia iskuja. Verh’nokamjansken kylän monet rakennukset olivat tuhoutuneet venäläisten lukuisien ilma- ja tykistöiskujen vuoksi.

## Lähteet

## Aiheesta muualla
ESL One Cologne 2016

**ESL One Cologne 2016** oli järjestyksessään yhdeksäs *[[Counter-Strike: Global Offensive]]n* major-turnaus. Se pidettiin Kölnissä Saksassa 5. – 10. heinäkuuta 2016.

Turnauksen voitti SK Gaming kukistaen Team Liquidin finaalissa. Turnauksen MVP-tittelin sai Marcelo ”coldzera” David.

## Lähteet
MLG Columbus 2016

**MLG Columbus 2016** oli järjestyksessään kahdeksas *[[Counter-Strike: Global Offensive]]n* major-turnaus. Se pidettiin Columbuksessa Yhdysvalloissa 29. maaliskuuta – 3. huhtikuuta 2016.

Turnauksen voitti Luminosity kukistaen Natus Vinceren finaalissa. Turnauksen MVP-tittelin sai Marcelo ”coldzera” David.

## Lähteet
DreamHack Open Cluj-Napoca 2015

**DreamHack Open Cluj-Napoca 2015** oli järjestyksessään seitsemäs *[[Counter-Strike: Global Offensive]]n* major-turnaus. Se pidettiin Cluj-Napocassa Romaniassa 28. lokakuuta – 1. marraskuuta 2015.

Turnauksen voitti Envy kukistaen Natus Vinceren finaalissa. Turnauksen MVP-tittelin sai Kenny ”kennyS” Schrub.

## Lähteet
Cristina Maestre

**Cristina Maestre Martín de Almagro** (s. 27. heinäkuuta 1975 Ciudad Real) on espanjalainen sosialistisen työväenpuolueen poliitikko.

Maestre opiskeli Kastilia-La Manchan yliopistossa. Hän istui Espanjan senaatissa vuosina 2003–2011. Vuoden 2019 eurovaaleissa Maestre tuli valituksi Euroopan parlamentin jäseneksi. Hän liittyi Euroopan parlamentin sosialistien ja demokraattien ryhmään.

## Lähteet

## Aiheesta muualla

*
ESL One Cologne 2015

**ESL One Cologne 2015** oli järjestyksessään kuudes *[[Counter-Strike: Global Offensive]]n* major-turnaus. Se pidettiin Kölnissä Saksassa 20. – 23. elokuuta 2015.

Turnauksen voitti fnatic kukistettuaan finaalissa EnVyUs-joukkueen. Turnauksen MVP-tittelin sai Robin ”flusha” Rönnquist.

## Lähteet
ESL One Katowice 2015

**ESL One Katowice 2015** oli järjestyksessään viides *[[Counter-Strike: Global Offensive]]n* major-turnaus. Se pidettiin Katowicessa Puolassa 12. – 15. maaliskuuta 2015.

Turnauksen voitti fnatic, joka voitti Ninjas in Pyjamasin finaalissa. Turnauksen MVP-tittelin sai Olof ”olofmeister” Gustafsson.

## Lähteet
Vear

**Vear** on taajama Tønsbergin kunnassa Vestfoldin läänissä Norjassa. Taajaman pinta-ala on 2,3 neliökilometriä ja asukasluku 3&nbsp;683 vuonna 2023.
## Lähteet
DreamHack Winter 2014

**DreamHack Winter 2014** oli järjestyksessään neljäs *[[Counter-Strike: Global Offensive]]n* major-turnaus. Se pidettiin Jönköpingissä Ruotsissa 27. – 29. marraskuuta 2014.

Turnauksen voitti LDLC kukistaen Ninjas in Pyjamasin finaalissa. Turnauksen MVP-tittelin sai Vincent ”Happy” Cervoni Schopenhauer.

## Lähteet
Nikolas Talo

**Nikolas Talo** (s. 24. maaliskuuta 2003) on suomalainen jalkapalloilija joka edustaa Veikkausliigassa pelaavaa FC Hakaa.

## Lähteet
Revetal/Bergsåsen

**Revetal/Bergsåsen** on taajama Tønsbergin kunnassa Vestfoldin läänissä Norjassa. Taajaman pinta-ala on 1,6 neliökilometriä ja asukasluku 2&nbsp;419 vuonna 2023. Revetal oli entisen Ren kunnan hallintokeskus.
## Kuvia

Revetal ungdomsskole 2017-2.jpg|Revetalin yläaste

## Lähteet
BLAST Paris Major 2023

**BLAST.tv Paris Major 2023** oli järjestyksessään 19. ja viimeinen *[[Counter-Strike: Global Offensive]]n* major-turnaus ennen *[[Counter-Strike 2|Counter-Strike 2:n]]* turnauksia. Turnaus järjestettiin Pariisissa Ranskassa 8.–21. toukokuuta 2023.

Turnauksen voitti Team Vitality, jonka pelaaja Peter ”dupreeh” Rasmussen voitti uransa viidennen major-turnauksen. Turnauksen MVP-tittelin sai Mathieu ”ZywOo” Herbaut.

## Lähteet
Ragnar Saxén

**Ragnar Saxén** (18. kesäkuuta 1889 Keuruu – 25. tammikuuta 1969) oli suomalainen metsänhoitaja ja toimitusjohtaja.

Ragnar Saxén pääsi ylioppilaaksi Jyväskylän klassillisesta lyseosta 1909 ja suoritti Helsingin yliopistossa metsänhoitotutkinnon 1911. Hän kävi 1912 Ruotsissa Härnösandin metsä- ja sahakoulun ja teki opintomatkoja kotimaahan ja ulkomaille.

Keväällä 1913 Saxén tuli työhön W. G. Thomén metsätoimistoon ja hänestä tuli toimiston osakas saman vuoden syksyllä. Saxén oli mukana perustamassa Uittokalusto Oy:tä vuoden 1918 lopulla ja toimi yhtiön toimitusjohtajana. Saxén oli Suomen Uittajainyhdistyksen sihteerinä ja hallituksen jäsenenä vuodesta 1923 alkaen. Hän oli myös Oy Metsätaloudellisen Aikakauskirjan johtokunnan jäsen.

Saxén omisti vuodesta 1927 Villa Östersolin huvilan Laajasalossa Degerön kartanon alueella.

## Julkaisuja
* *Statens förvärv av A. B. Tornator*; av forstmästarne R. Saxén och T. Brofeldt. Mercator N:o 11, 1919
* *Bidrag till kännedomen om tillståndet i vårt lands privatskogar: föredrag vid privatforstmästareföreningens möte den 15 dec. 1921*. Forstlig tidskrift 1922, 3-4. Kuopio 1922
* *Metsännuorennusauroista*; kirjoittanut metsänhoitaja Ragnar Saxén. Ylipainos Yksityismetsänhoitajayhdsistyksen vuosikirjasta 1929 nr II. 1929

## Lähteet

## Aiheesta muualla
* Taulu; Metsänhoitaja Ragnar Saxén, henkilökuva vuodelta 1970. Lusto - Suomen Metsämuseo (Finna)
* Karikatyyritaulu, Ragnar Saxén vuodelta 1936. Lusto - Suomen Metsämuseo (Finna)